Kwabena Adusa Okerchiri

**Kwabena Adusa Okerchiri** e la Ghana pɔleteesa ane begemaale die mɛmba naŋ areko a wɔɔ paati a Nkawkaw gbandige poɔ a Eastern irigyiŋ eŋɛ Ghana. O toŋ la begemaale deri ata poɔ a yi a ayi soba te tɔ a begemaale die anaare a Ghana republic anaare poɔ a yi 1996 te tɔ 2004. A lɛ puoriŋ ka Seth Adjei Baah meŋ de.

## Nyɔvore Piiluu ane Ganzanne
Kwabena Adusa gaa la University of Ghana. Ba da dɔge o la a yuoni 1960 poɔ ane o yi la a Eastern irigyiŋ poɔ.

## Dompole
Kwabena Adusa Okerchiri e la lɔɔyɛ karegyuu poɔ.

## Pɔletese
Ba da ɛlɛte la Adusa fɔrɔ a Disembare 1996 Ghana gyɛneraa nuneɛ wagere a wɔɔ paati yuori eŋɛ ko a Nkwakwa gbandige naŋ be a Eastern Irigyiŋ poɔ, Ghana. O da nyɛ la 18,279 nuneɛre yi a 34,086 nuuri zaa lantaa neɛ soŋ naŋ manne ne 41.40% gaŋ o kyakya ŋmɛ taaba William Bimpong Asante NDC mɛmba, Ebenezer Kese Antwi CPP mɛmba, El-Abdul-Hameed Sachibu PNC mɛmba ane Kofi Frimpong DPP mɛmba a bama da nyɛ la 11,460 nuneɛre, 4,634 nuneɛre, 459 nuneɛre ane 254 nuneɛre seŋ anaŋ tutaa lɛ. 

O di la a begemaale die kogi gbɛre-bota a yi a 1996 nuneɛ te tɔ a 2008 Ghana gyɛneraa nuneɛ. O da lee la a kogi ŋa eŋɛ ko Seth Adjei Baah naŋ areko a sommeŋɛ Paati a Nkawkaw gbandige poɔ a 2008 Ghana gyɛneraa nuneɛ eŋɛ. Adjei Baah da di la a nuneɛ ne 19,757 nuneɛre na daa Kwabena Adusa Okerchiri, naŋ da nyɛ 14,376 nuneɛre lɔɔ. 2004 poɔ, Kwabena Adusa da di la a nuneɛ ne 23,706 nuneɛre lantaa naŋ manne ne 58.2%. 2000 poɔ, Kwabena Adusa da di la a Nkawkaw gbandige begemaale die kogi ne 20,481 nuneɛre naŋ manne ne 64.90% yi a nuuri zaa lantaa neɛ soŋ. O ko la o kyakya ŋmɛ tɔ a nuuri lantaa gaŋ a posentaa vuo. Mr. Okerchiri da die la a wɔɔ paati yuori eŋɛ. William Kwasi Agyare a kataweɛ paati bie da nyɛ la 8,574 nuneɛre naŋ manne ne 27.20%. A begemaale die kyakya ŋmeɛreba mine la; Ebenezer Kese Antwi a Nɔdaa paati bie, Eugene Osei Boakye a National Reform Party bie, ane Tatiga Samson Basuri a People's National Convention bie, da nyɛ la 5.40%, 1.40% ane 1.00% seŋ anaŋ tutaa lɛ. A ama manne ne la 1,716, 456 ane 314 nuneɛre seŋ anaŋ tutaa lɛ.

### 2000 Nuneɛ
A yuoni 2000 poɔ, Okekyere da di la a gyɛneraa nuneɛ a e a begemaale die mɛmba ko a Nkawkaw gbandige naŋ be a Eastern Irigyiŋ poɔ, Ghana. O da die la a wɔɔ paati yuori eŋɛ. O gbandige da poɔ la a begemaale die kogiri 18 na poɔ yi a kogiri 26 a wɔɔ paati naŋ di ana nuneɛ na poɔ ko a Eastern Irigyiŋ. A wɔɔ paati da di la begemaale die kogiri yageroŋ 99 lantaa yi kogiri 200 poɔ. Ba da ɛlɛte la Okekyere ne 20,481 nuneɛre. A ŋaaŋ da manne ne la 64.90% yi a nuuri zaa lantaa neɛ soŋ. Ba da ɛlɛte o la kyɛ bare William Kwasi Agyare naŋ e a kataweɛ paati bie, Ebenezer Kese Antwi naŋ e Nɔdaa paati bie, Osei Aboagye Eugene naŋ e National Reformed Party bie, Tatiga Samson Basuri naŋ e a Peoples National Congress bie. A bama da di la 8,574,1,716, 456 ane 314 nuneɛre yi a nuuri zaa lantaa neɛ soŋ seŋ anaŋ tutaa lɛ. A ama da manne ne la 27.20%, 5.40%, 1.40% ane 1.00% seŋ anaŋ tutaa lɛ yi a nuuri zaa lantaa neɛ soŋ.

## Meŋɛ Nyɔvore
O e la kiristabie. 

## Muuli kyɛ meŋ nyɛ

* Wɔɔ Paati Ministare
* MPs ba naŋ ɛlɛte a 1996, 2000 ane 2004 poɔ yoe pɛll.
* Begemaale die mɛmbare ko a Nkawkaw gbandige.

## Sommo Yizie